《玄都观》
宋代·李复

龟刻露藓暗，石坛霜草黄。
断瓦出耕土，犹月金碧光。
甘泉分远脉，来自惠山长。
桃花久不开，空余葵麦荒。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。